google/wiki40b huggingface dataset:
Grønsfjorden

Grønsfjorden er en fjord som ligger på grensen mellom Lindesnes og Lyngdal kommune i Vest-Agder.
Grønsfjorden begynner ved Selhovden på Sælør, og strekker seg 12 kilometer innover før den ender i et langt, smalt sund som fører inn til Lehnesfjorden ved Jåsund. På sitt dypeste, utenfor Hundingsland, er den 172 meter dyp, mens den er grunnest inne ved Jåsund hvor den bare er 3,5 meter dyp.
Fjorden blir grønn av blågrønnbakterier.
Boris Godunov (drama)

Boris Godunov er et drama av Alexander Pusjkin utgitt i 1831.
Pusjkin skrev stykket i 1825, men sensurmyndighetene godkjente det ikke for framføring før i 1866. Stykket ble urframført 17. september 1870 på Mariinskij-teatret i St. Petersburg av personell fra Aleksandrinskijteateret. Pusjkins opprinnelige, usensurerte tekst (i engelsk oversettelse) ble første gang oppført 12. april 2007 på Princeton University i USA. 
Stykket består av 24 scener, hovedsakelig på blankvers. Handlingen er lagt til den store urotiden og temaet er maktkorrumpsjon og folkets avmakt og vankelmodighet.
American Corner

American Corner er et amerikansk prosjekt for å formidle kultur og litteratur fra USA til andre land gjennom å opprette en avdeling i bibliotek i dette landet.
I forbindelse med åpningen av American Corner får biblioteket en bokgave. Samarbeidsbibliotekene får videre løpende tidsskriftabonnement og bokgaver i samarbeid med vedkommende lands amerikanske ambassade.

I Norge

Sør-Varanger bibliotek huser Barents Region American Corner (BRAC). Dette var det første American Corner som ble opprettet i Norge og Skandinavia. Det skjedde i 2000, men det ble offisielt åpnet først 12. januar 2005 da USAs ambassadør i Norge, John Doyle Ong besøkte Kirkenes. Biblioteket fikk serien Library of America på 136 bind skjønnlitteratur og 100 bind faglitteratur legges inn i bibliotekets hovedkatalog. I tillegg får biblioteket en del tidsskrifter. Det er også aktuelt å samarbeide med ambassaden om kulturprogram.
Siden har det også blitt åpnet American Corner i bibliotekene i Tromsø og Stavanger.

I andre land

Historisk sett har det eksistert tilsvarende ordninger gjennom den kalde krigen, og fram til i dag. Flere lands utenrikstjenester har lignende tilbud, mest kjent er Goethe-Institut, blant annet i Oslo.
Etter at USA startet med A.C. i 2000, har det blitt opprettet mellom 200 og 300 American Corners i nærmere 50 land. I Russland er det 28 avdelinger, blant annet i Murmansk.
Et lignende prosjekt, men i mye større målestokk, er Amerika-Gedenkbibliothek i Berlin.
Fylkesvei 7532

Fylkesvei 7532 går mellom Helland, via Hellandsåsen og Leirvåg, og Hamlot i Hamarøy kommune. Veien er 4,8 km lang.
Frem til 2019 hadde veien betegnelsen fylkesvei 666.
Husnes Stadion

Husnes Stadion er et fotballstadion i Husnes i Hordaland i Norge. Stadionet er brukt som hjemmebane for Trio, og har plass til i underkant av 3000 tilskuere. Tilskuerrekorden ble satt da Trio møtte SK Brann i første runder av cupen 2007, da 2810 tilskuere møtte opp for å se oppgjøret.
Aktiebryggeriet

Aktiebryggeriet,
navn på flere bryggerier i en rekke norske byer, ofte med stedsnavn i navnet.  Det har vært Aktiebryggeri i Arendal, Bergen (1879-1888), Bodø, Christiania (Oslo), Moss, Stavanger og Trondheim.
Aktiebryggeriet Arendal (1899–1909) heter i dag Arendals Bryggeri, Bodø Aktiebryggeri (1887 – 1998) heter i dag Nordlandsbryggeriet. Moss Aktiebryggeri(1888 – 1997)er i dag museum, men det produseres fremdeles tradisjonelt Moss – øl i byen i mindre skala. Aktiebryggeriet Stavanger (1900 – 1908) eksisterte kun åtte år, men Lervig Aktiebryggeri som ble stiftet i Stavanger 2003 gjør at byen også i dag har et aktiebryggeri. Aktiebryggeriet i Trondhjem (1899 – 1966) ble overtatt av E.C. Dahls bryggeri i Trondheim.

Aktiebryggeriet i Oslo

Bryggeriet ble stiftet som «Christiania Aktie Ølbryggeri» i 1872. Det var lokalisert langs Åkebergveien, rett øst for Botsfengselet. I 1925 endret bryggeriet navn til «Aktiebryggeriet i Oslo» etter som Kristiania da endret navn til Oslo. Aktiebryggeriet var kjent for sitt Landsøl og Bayerøl, og drev sin virksomhet fram til 1931. I 1934 ble bygningen der bryggeriet holdt til omgjort til fengsel, og er i dag en del av Oslo fengsel avdeling B, som fremdeles på folkemunne kalles «Bayer'n».
Škoda 15T

Praha

Škoda ForCity vant anbudsrunden for 250 nye trikker for Prahas kollektivtransportselskap i 2005. Orderen er verdt 17 milliarder CZK (omtrent 4,44 milliarder kroner i 2005, noe som vil si 18,2 millioner kroner per enhet). Prøvekjøringen av den første prototypen starta i 2009, passasjertrafikk er planlagt i løpet av 2010 (prøvedrift med passasjerer begynte 5. oktober 2010) og siste trikk vil bli levert i 2018. Prototypen hadde tre typer seter: tre, plast og med stofftrekk. Passagerene har via en internettavstemning avgjort at tresetene vil bli brukt i produksjonsversonen av trikken.

Riga

I mai 2008 skrev Škoda og Rigas kollektivtransportselskap en kontrakt for levering av 20 trikker (med en opsjon på ytterligere 32) verdt 1,3 milliarder CZK (omtrent 412 millioner kroner i 2008, noe som vil si 21,6 millioner kroner per enhet). Anbudsrunden starta i 2007 og tilsammen ni selskaper tok del i denne. Riga-utgaven er tredelt, som den i Praha, med air conditioning for hele trikken (Praha sine har bare for førerrommet) og er lakkert i hvit og blå. Til forskjell fra Praha-utgaven som har drift på alle fire boggiene på grunn av Prahas kuperte terreng, har Riga-utgaven tre av fire boggier motorisert (første boggien er umotorisert). Den første trikken ble levert til Riga i mars 2010 og de resterende 19 vil bli levert før utgangen av 2010. De første turene med passanger skjedde i juni 2010.
Riga har bestemt seg for å innløse opsjonen på ytterligere 32 vogner, av disse vil seks stykker være firedelte (41 m) med fem boggier.

Rostock

I slutten av september 2010 ble Škoda med i anbudsprosessen for 12 nye trikker i den tyske byen Rostock med trikketypen ForCity, men de vant ikke dette anbudet.

Chemnitz

En Škoda 15T vil fra mars 2011 og to måneder framover prøvekjøre i den tyske byen Chemnitz.
The United (Boyband)

The United er et boyband bestående av fem ulike gutter fra fem ulike land.

Norgesturnè

I desember 2013 turnerte de i Norge (Søgne, Otta, Ulsteinvik og Ålesund) sammen med rapduoen KeSera.
Iljusjin Il-78

Historie

Transportflyet Il-76 ble påbegynt i 1968, men på grunn av liten drivstoffkapasitet (10 tonn), var rekkevidden utilstrekkelig for bruken det var tiltenkt. Dette gjorde at prosjektet ble skrinlagt. Prosjektet ble startet igjen i 1982 som Il-78.
I tillegg til økt rekkevidde ble det også montert to flyttbare drivstofftanker på 18 230-liter i lasterommet, noe som gir flyet en vekt på 85 720 kg. Flyet kan fylle tre fly samtidig i luften fra UPAZ-1A (Il-78)/UPAZ-1M (Il-78m). I tillegg kan det fjerde flyet også fylles på bakken ved hjelp av konvensjonelle drivstoffslanger som strekker seg fra lasterommet.
Etter at Il-78 ble godkjent i 1984, ble Ilyushin instruert til å designe og produsere en oppgradert versjon som ble kalt  Il-78M. Il-78M skulle være et rent tankfly. Det ble også bygget inn en 3. tank, i tillegg til de 2 den hadde fra før. Dette ga flyet en vekt på 105 720 kg.
Clear Creek County

Historie

Fylket ble grunnlagt i 1861 og er et av de opprinnelig 17 fylkene i Colorado. Det fått sitt navn etter elven Clear Creek som renner gjennom fylket.
Xia

Kulturminner

Yuwangcheng-funnstedet (Yuwangcheng yizhi, 禹王城遗址), Sima Guangs grav (Sima Guang mu, 司马光墓), Xiyincun-funnstedet (neolittikum) (Xiyincun yizhi. 西阴村遗址), Dongxiafeng-funnstedet (Dongxiafeng yizhi, 东下冯遗址) (funnsted fra bronsealderen), Cuijiahe-gravene (Cuijiahe muqun, 崔家河墓群) og tempelet Dayang Taishan miao 大洋泰山庙 står på Folkerepublikken Kinas liste over kulturminner.
Jakub Holuša

Karriere

Han deltok ved ungdoms-VM 2005, der han kom på 7.-plass på 2000 meter hinder. 
Ved Europacupen i friidrett 2006 deltok Tsjekkia i first league, gruppe A. Mesterskapet ble arrangert i Praha, og Holuša kom på 6.-plass på 3000 meter hinder med tiden 9.05,92. 
I 2007 vant han sin medalje i et internasjonalt mesterskap. Ved Junior-EM i friidrett 2007 i Hengelo vant han gull på 3000 meter hinder, med tiden 8.50,30 – ny personlig rekord. Han slo Alexandru Ghinea med kun 12 hundredels sekund. 
Han deltok på 800 meter både ved VM i friidrett innendørs 2008 og sommer-OL 2008, men ble slått ut i kvalifiseringen med tredjeplass i sitt heat i begge disse mesterskapene. Ved innendørs-VM løp han på 1.51,09, og under OL løp han på 1.48,19. Hans bestenotering i 2008 var 1.46,15. 
I 2009 vant han en ny internasjonal medalje. Ved U23-EM i friidrett 2009 i Kaunas i Litauen fikk han bronse på 1500 meter, bak Ivan Tukhtatsjev og James Brewer. Tiden hans ble 3.51,46. Han deltok også i Lag-EM i friidrett 2009 i Leiria, der han kom på 8.-plass. 
I 2010 deltok han ved VM i friidrett innendørs 2010 i mars, der han kom på 5.-plass. I august deltok han også ved EM i friidrett 2010 i Barcelona, der han også kom på 5.-plass. Også ved EM i friidrett innendørs 2011 i Paris kom han på 5.-plass.
Ved innendørs-VM 2012 fikk han sølv på 800 meter, kun slått av etiopiske Mohammed Aman, og ved VM i friidrett innendørs 2014 kom han på 5.-plass. Tsjekkia deltok i Super League ved Lag-EM i friidrett 2014, og Holuša vant her 1500 meter med ny mesterskapsrekord på 3:37,74. Han deltok også på 3000 meter, der han kom på 2.-plass. Tsjekkia kom på 10.-plass sammenlagt i lagkonkurransen, og rykket ned til First League ved Lag-EM i 2015. Han kvalifiserte seg til finalen på 1500 meter ved EM i friidrett 2014, men stilte ikke til start i finalen. 
Ved EM i friidrett innendørs 2015 vant han 1500 meter, med ny tsjekkisk rekord på 3:37,68. Han representerte Tsjekkia ved Lag-EM i friidrett 2015, der Tsjekkia konkurrerte i First League, som er nest øverste divisjon. Der kom han på 2.-plass på 1500 meter, bak tyrkiske İlham Tanui Özbilen. Han deltok også ved VM i friidrett 2015, men ble slått ut i innledningsheatet på 1500 meter, der han fikk 30. beste tid.
Reymertgården

Reymertgården er en kjøpmannsgård i Store Elvegate (gågata) i Mandal. Gården stammer fra første del av 1800-tallet. Første del ble bygd i 1809 av kjøpmann Tønnes Tønnesen. I 1829 ble  gården påbygd (forlenget). Bygningen, som er i empirestil, har en langstrakt fasade mot plassen Triangelen (også kalt Hestetroa). Gården ble senere kjøpt av cand.philos. Carsten Klingenberg Ross, som drev Mandal Borgerskole der.

Kjøpmann Fred. E. Reymert

I 1872 ble gården kjøpt av kjøpmann Fred. E. Reymert, som allerede i 1860 hadde begynt handel i huset. Huset har siden vært i familiens eie. Familien Reymert var av de første som mottok pris fra Mandal Byselskap for "forskjønnelse av byen" etter omfattende restaurering på 1970-tallet. Kjøpmannsgården huser i dag konditoriet Edgar’s og Salong 2000 i tillegg til flere leiligheter. Reymertgården danner en av tre vegger i et nesten lukket atrium midt i gamle Mandals sentrum.
Ted Gärdestad

Liv og karriere

Gärdestad vokste opp i Sollentuna nord for Stockholm, og var sønn av Arne og Margit Gärdestad. Han komponerte sin første melodi som seksåring, «Sollentunavalsen». Han deltok som åtteåring i Sveriges Televisions Circus minimum der han spilte egen musikk på trekkspill. Gärdestad ble kjent allerede som 15-åring med sitt vinnende vesen og sine glade, optimistiske ungdomsmelodier. 
Han ble svært populær på 1970-tallet med flere hits i radioprogrammet Svensktoppen, blant annet «Jag vill ha en egen måne», «Sol, vind och vatten» og «Satellit», vinnermelodien i Melodifestivalen 1979. Musikken var som regel skrevet av Ted Gärdestad, mens tekstene var av broren Kenneth Gärdestad. Hans fengende, folkelige og glade popmusikk gjorde at han i 1970-tallets politiske, svenske progg-bølge ble ansett som en mer kommersiell enn politisk artist særlig etter at han ble en av artistene i Stikkan Andersons Polar Records, og når Benny Andersson fra Abba  og Björn Ulvaeus produserte hans debutalbum Undringar i 1972. Året etter deltok han sammen med sin daværende samboer Annica Boller i Melodifestivalen med sangen Låt solen värma dig og kom på femteplass.
Gärdestad var også en svært talentfull tennisspiller og kom som 14-åring på andreplass i det svenske mesterskapet, etter sin nære venn Björn Borg, som snakker om sin vennskap med Gärdestad i biografien fra 2005, Jag vill ha en egen måne, redigert av broren Kenneth. Sangen «Helena» oppgis å være skrevet til den svenske tennisspilleren Helena Anliot, som både han og Björn Borg skal ha vært forelsket i på begynnelsen av 1970-tallet.
Den amerikanske rockegruppen Toto spilte ofte sammen med Gärdestad på konserter før de selv slo igjennom for alvor. Dette kan være en av forklaringene til de musikalske likhetene mellom Totos «Hold the Line» og Gärdestads «Satellit».  En annen forklaring kan være at Janne Schaffer, som spilte sammen med Toto på «Hold the Line» året før «Satellit» ble gitt ut, også spilte riffet på «Satellit».
Han ble deretter sammen med Michael B. Tretow med i prosjektet Caramba som i 1981 hadde hiten «Hubba Hubba Zoot-Zoot». Han kom samme år i kontakt med Bhagwan Shree Rajneesh' religiøse sekt Oshobevegelsen. Han trakk seg samme år fra offentligheten  fram til 1984 da han gjenopptok musikkarrièren, men var stadig plaget av psykiske problemer i form av schizofreni. og begikk selvmord i 1997 ved å kaste seg foran pendlertoget ved Häggvik stasjon i Sollentuna.
Cordova-McCarthy Census Division

Cordova-McCarthy Census Division er en tidligere folketellingsdivisjon i den amerikanske delstaten Alaska. Det lå i de sørøstlige områdene av delstaten, mellom Prince William-sundet og Alaska Panhandle og den kanadiske grensen. I 1960 hadde området et totalt areal på 40 896 kvadratkilometer.
Området ble etablert som et valgdistrikt i 1958, og før folketellingen i 1980 ble det slått sammen med Cordova-McCarthy til det nye statistikkområdet Valdez-Cordova.
Bolbohamatum

Utseende

Middelsstore (13 - 23 millimeter), brede og høyt hvelvede, halvmatte, rødbrune tordivel. Hodet er stort og bredt, flatt, snuten sterkt fremskytende, hodet er uten horn men gjerne med et par knøler. Pronotum er bredt, rundet, hos hannen med groper på hver side foran og små knøler. Dekkvingene er hvelvede med fine punktstriper. Beina er kraftige gravebein, leggene krumme, på forbeina med skarpe tenner langs nesten hele ytterkanten, ikke bare i spissen. Slekten kan kjennes på det på undersiden mellom mellom-hoftene er et piggete utskudd fra den bakerste bukplaten på thorax (metasternum).

Levevis

I likhet med tordivlene graver disse billene lange ganger, med kammer der larvene utvikler seg. Disse artene legger forholdsvis veldig store egg. Det er uklart hva larvene faktisk eter, det har blitt observert at de ganger på veggene i kammeret de lever i, og vokser ved dette. Kanskje ernærer de seg av bakterier som vokser på kammerveggene.
De voksne billene eter underjordiske sopper og flyr godt.

Utbredelse

Slekten er utbredt i Sørøst-Asia, med flest arter i India, men slekten forekommer så langt øst som Java.
Alban Berg

Bakgrunn

Han ble døpt 1. mars 1885 i sognekirken St. Peter med navnet Albano Maria Johannes Berg. Bokstaven o i Albano stod kun på dåpsattesten og dukket deretter aldri opp igjen.
Alban Berg var det tredje av fire barn til den velstående forretnings- og eksportkjøpmann Conrad Berg og hans hustru Johanna. Da Alban var 15 år døde faren, og moren videreførte mannens devosjonalieforretning. Allsidig begavet var Alban interessert like meget i litteratur som musikk. Sammen med sin ett år yngre søster Smaragda fikk han pianoundervisning, og begynte å komponere som sekstenåring. Stykkene ble sunget av hans storebror Charly – som allerede var kjøpmann – og Smaragda.
Som 17-åring forelske Alban Berg i husets kjøkkenpike Marie Scheuchl. den 4. desember 1902 fødte Marie Scheuchl hans datter Albine (død 1954), som Alban Berg sktiftlig bekjente sitt farskap for den 8. desember 1903.
Hans Christian Bræin

Familiebakgrunn

Bræin tilhører en av Norges eldste musikerslekter med røtter i Fåberg i Gudbrandsdalen. Han er sønn av komponisten Edvard Fliflet Bræin og Karen Bræin som i en årrekke var sjefsekretær ved Den norske opera. Hans søster Anne er cellist i Kristiansand symfoniorkester, og hans datter Ditte Bræin er profesjonell sanger med ansettelse i Det norske solistkor ved siden av solistisk virksomhet.
Jamaicaordenen

Jamaicaordenen (engelsk: Order of Jamaica) er en jamaikansk orden innstiftet 18. juli 1969 til belønning av fremstående jamaikanere og utlendinger. Jamaicas generalguvernør er ordenskansler. Jamaicaordenen rangerer som nummer fem av seks ordener i Jamaicas ordensvesen, etter Nasjonalheltens orden, Nasjonens orden, Ordenen for fremragende virke og  Fortjenstordenen, men foran  Utmerkelsesordenen.

Inndeling

Jamaicaordenen har én klasse, der ordensinnehavere omtales som medlemmer. Den som tildeles ordenen tiltales The Honourable og får rett til å føre forkortelsen OJ etter sitt navn (OJ (Hon.) for utlendinger).

Insignier

Ordenstegnet for Jamaicaordenen er i gull og består av et hvitemaljert kors med utsvungne armer som har korsender utformet som akiblader og -frukter i gull og svart emalje. Akiplanten (Blighia sapida) har tradisjonelt vært viktig i Jamaicas kosthold. Midtmedaljongen er i gull og bærer Jamaicas riksvåpen som motiv. Medaljongen er omgitt av en grønnemaljert bord der ordenens motto, «FOR • A •  COVENANT • OF • THE • PEOPLE •», står skrevet med gullbokstaver. 
Ordenstegnet er opphengt i et grønt ordensbånd og bæres i bånd om halsen. Brystbåndet har i tillegg en midtstripe i gult, svart og gult. Grønt, gult og svart er fargene i Jamaicas flagg.

Tildeling

Jamaicaordenen tildeles av Jamaicas generalguvernør etter råd fra statsministeren. Ordenen ble tidligere tildelt utenlandske statsoverhoder, en funksjon som senere er overtatt av Ordenen for fremragende virke. Utenlandske ordensinnehavere regnes som æresmedlemmer. 
Det holdes investiturseremonier for nye ordensmedlemmer i generalguvernørens residens King's House i hovedstaden Kingston.
Rein kirke

Veiviser til Rissaraset

Veiviser til Rissaraset står ved Rein kirke. Informasjonstavle om rasområdet står ved Reins kloster.
Tupolev Tu-154

Utvikling

Tu-154-flyet ble utviklet for å møte Aeroflots krav for å kunne bytte ut sine Tupolev Tu-104-fly, Antonov An-10-fly og Ilyushin Il-18-fly. Kravene dreide seg om en lastekapasitet på 16 – 18 tonn med en rekkevidde på 2850 – 4000 km med en marsjfart på 900 km/time, eller en lastekapasitet 5,8 tonn med rekkevidde 5800 – 7000 km med en marsjfart på 850 km/time. En take-off-lengde på 2000 meter ved maksimal vekt var også et krav. Tu-154-flyet deler likheter med Hawker Siddeley Trident og Boeing 727, og det ble markedsført av Tupolev på samme tid som Ilyushin markedsførte sitt Ilyushin Il-62-fly. Luftfartsmyndighetene i Sovjetunionen valgte Tu-154 siden det var utstyrt med det nyeste innen sovjetisk flydesign og fordi flyet best innfridde Aeroflots forventede krav for 1970- og 1980-tallet.
Tu-154-flyet fløy for første gang 4. oktober 1968. Kommersielle flyvninger begynte i 1972, og det er fremdeles begrenset produksjon av 154M-modellen pr. januar 2009 til tross for uttalelser om at produksjonen ville bli stoppet i 2006. 1015 fly er til nå blitt bygget, og pr. 14. desember 2009 så er 214 fremdeles i bruk.

Design

Tu-154-flyet er drevet av tre turbofan-motorer montert bakerst på flykroppen i likhet med Boeing 727, og det er litt større enn sin amerikanske motpart. Både 727-flyet og Tu-154-flyet bruker en S-sjakt på den midtre motoren. Den originale modellen brukte Kuznetsov NK-8-2-motorer, mens Tu-154M bruker Soloviev D-30KU-154-motorer. Alle modeller har et høyere forhold mellom drivkraft og vekt enn det 727-flyet har. Dette gjør at de har høy ytelse, men ikke så effektivt drivstofforbruk.
Kabinen til Tu-154-flyet har et lavere tak enn mange Boeing- og Airbus-fly, til tross for at setekonfigurasjonen består av seks seter i bredden. I tillegg er bagasjelukene mye mindre.
Vingene til Tu-154, i likhet med Tu-134, er bøyd bakover med en vinkel på 35 grader. Hawker Siddeley Trident-flyet har den samme vingekonfigurasjonen. Boeing 727-flyet har en noe mindre vinkel på vingene (32 grader).
I likhet med mange andre fly produsert i Sovjetunionen har Tu-154 et stort understell, som muliggjør landing på rullebaner som ikke er asfaltert. Slike rullebaner var vanlig mange steder i Sovjetunionen. Flyets understell består av to sett med seks hjul på hvert sett. Spesielle støtdempere gjør landingen mer behagelig på humpete rullebaner.
Kabinen kan ha plass til 128 passasjerer hvis den er delt inn i to klasser og 164 passasjerer hvis den ikke har et klassesystem. Maks. kapasitet er 180 passasjerer, men da med en ganske tett setekonfigurasjon.
Opprinnelig skulle mannskapet i cockpiten bestå av bare tre personer, i motsetning til et mannskap på fire eller fem som ellers var i bruk på den tiden da flyet ble introdusert.
De tidligste modellene av dette flyet kan ikke modifiseres slik at de møter de nåværende støykravene i mange land, men den seneste modellen kan utstyres med et såkalt "hush-kit" slik at den kan fly i områder hvor tidligere modeller har flyforbud.
Lucanus (Pseudolucanus) mazama

Kjennetegn

En stor (27-37 millimeter), svart hjortebille  . Hannens kjever er litt forstørrede, sigdformede uten tenner på innersiden.

Levevis

Arten lever i løvskog og parker med gamle trær. Larvene utvikler seg i røttene på gamle, døde løvtrær.

Utbredelse

Arten er utbredt i det sørvestlige USA (Arizona, New Mexico, Colorado og Utah).
3. divisjon fotball for menn 2013

Avdeling 1

Kilde: fotball.no

Sist oppdatert: 19. mars 2014 kl 01:21 (CEST)

Avdeling 3

Kilde: fotball.no

Avdeling 9

Kilde: fotball.no

Sist oppdatert: 10. nov. 2013 kl. 18:21 (CET)

Avdeling 11

Kilde: fotball.no
5. oktober 2013 kl 18:05 (CEST)

Avdeling 12

Kilde: fotball.no

Sist oppdatert: 28. september 2013 kl 15:04 (CEST)
ISO 3166-2:UY

ISO 3166-2:UY er Uruguays del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Uruguay er det definert koder for 19 departementer.
Hver kode består av to deler, atskilt av en bindestrek. Første del er UY, ISO 3166-1 alfa-2-koden for Uruguay. Andre del er to bokstaver.
Flammkuchen

Flammkuchen (fransk tarte flambée, elsassisk Flammekueche) er en regional spesialitet som stammer fra grensetraktene mellom Tyskland og Frankrike, i første rekke Pfalz, Baden og Alsace.
Flammkuchen lages av vanlig brøddeig som kjevles ut veldig tynt og bakes over sterk varme, helst i vedovn. Etter den klassiske oppskriften toppes den med rømme, løk og flesk og krydres med salt og pepper. Det finnes imidlertid etterhvert mange varianter med både salte og søte ingredienser som epler og kanel.
Av gammel sedvane ble Flammkuchen bakt før brødet for å utnytte den første, sterke varmen etter at ovnen var tent. Ble den brun for fort, betydde det at ovnen var for varm for brødet, og man måtte vente med å sette det inn. Brukte den for lang tid, måtte man fyre opp mer før brødet kunne bakes. Navnet (norsk: «flammekake») kom av at ilden fortsatt sto i luer når Flammkuchen ble satt inn, mens brødet bare skulle bakes over glør.
Fløyelsgrøt

Fløyelsgrøt eller smørgrøt er en norsk, tradisjonell grøt laget av smør, hvetemel og nysilt melk. I historiske oppskrifter snakker man om 250 g smør, 10 toppede spiseskjeer hvetemel og 2,5 til 3 liter melk. Fløyelsgrøt ble regnet som en «finere» grøtrett siden den ble laget av siktet hvetemel og melk, ikke sammalt mel og vann (vassgrøt). Grøten serveres med sukker, kanel og evntuelt smørøye. Saft og vann er drikke som tradisjonelt hører til.
Basisingrediensene er det samme som i hvit saus, men grøten lages med tykkere konsistens.